Demetrias (fyle)

Demetrias () oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 307/306 eaa. Ateenalaiset kunnioittivat tuolloin makedonialaista sotapäällikköä ja myöhempää kuningasta Demetrios Poliorketesta nimittämällä tämän eponyymiksi heerokseksi ja antamalla tälle oman fylen. Samaan aikaan perustettiin fyle Antigonis. Fylet tunnettiin yhdessä ”makedonialaisina fyleinä”.

Fyleen kuului alun perin 15 demosta. Siihen siirrettiin jo olemassa olleita demoksia muista fyleistä; siihen sekä samankokoiseen Antigonis-fyleen siirrettiin yhteensä kolme demosta kustakin vanhasta fylestä, lukuun ottamatta Aiantis-fyleä, mikä korvattiin siirtämällä Leontis-fylestä kaksi ylimääräistä ja Aigeis-fylestä yksi ylimääräinen demos. Fylen numeroksi tuli II ja Antigonis-fylen numeroksi I, jolloin alkuperäisistä fyleistä I–X tuli fylet III–XII. Usein fyleen viitataan selkeyden vuoksi kuitenkin numerolla XII ikään kuin se olisi sijoitettu loppuun.

Trittyksillä ei ollut tässä vaiheessa enää erityistä merkitystä. Vuonna 224/223 eaa. fylen demosten määrä väheni 14, kun Oinoe siirrettiin uuteen Ptolemais-fyleen. Makedonialaiset fylet lakkautettiin vuonna 201/200 eaa. Ateenan ja Makedonian välisen sodan vuoksi. Tuolloin niiden demokset siirrettiin takaisin vanhoihin fyleihinsä (tai uuteen Attalis-fyleen).

Fylen jäseniin viitattiin nimityksellä Dēmētrieus (), monikossa Dēmētrieis () tai Dēmētriadai ().

 Demokset 

 Nimi Nimi kreikaksi Fyle Trittys Kausi In. 508–307 eaa. Kausi IIn. 307–224 eaa. Kausi IIIn. 224–201 eaa. Kausi IVn. 201 eaa.–124 jaa. Kausi Vn. 124 jaa.– Atene  Antiokhis Demetrias Attalis paralia Daidalidai  Kekropis Demetrias Kekropis Hadrianis asty Diomeia  Aigeis Demetrias Aigeis asty Fyle  Oineis Demetrias Oineis paralia Hagnus  Akamantis Demetrias Attalis mesogeios Hippotomadai  Oineis Demetrias Oineis asty Koile  Hippothontis Demetrias Hippothontis asty Kothokidai  Oineis Demetrias Oineis paralia Ksypete  Kekropis Demetrias Kekropis asty Melite  Kekropis Demetrias Kekropis asty Oinoe  Hippothontis Demetrias Ptolemais paralia Oion Kerameikon  Leontis Demetrias Leontis asty Poros  Akamantis Demetrias Akamantis paralia Alempi Potamos  Leontis Demetrias Leontis asty Thorai  Antiokhis Demetrias Antiokhis paralia

 Lähteet 

Luokka:Antiikin Attikan fylet